Diari Oficial de la Generalitat Valenciana


Sumari del DOGV 5525, del 01-06-2007 (2007/7185)

RESOLUCIÓ de 15 de maig de 2007, del conseller de Justícia, Interior i Administracions Públiques, per la qual se rehabilita l'escut de l'Ajuntament de Pina de Montalgrao (Castelló).
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   5525

Data del DOGV
:   01-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/7185


Data del document
:   15-05-2007

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Descriptors 

:   * Pina de Montalgrao
    * municipi
    * bandera
    * heràldica
    * administració local

RESOLUCIÓ de 15 de maig de 2007, del conseller de Justícia, Interior i Administracions Públiques, per la qual se rehabilita l'escut de l'Ajuntament de Pina de Montalgrao (Castelló). [2007/7185]  
L'Ajuntament de Pina de Montalgrao ha estimat convenient rehabilitar el seu escut històric d'ús immemorial perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua rehabilitació la corresponent proposta, prèvia memòria i estudi heràldic.  
El procediment es va tramitar d'acord amb les normes establides en el Decret 116/1994, de 21 de juny, del Consell, pel qual es regulen els símbols, tractaments i honors de les entitats locals de la Comunitat Valenciana, amb les particularitats del Decret 157/2000, de 17 d'octubre, del Consell, pel que es regula la rehabilitació d'escuts i banders històrics d'ús immemorial.  
El Consell Tècnic d'Heràldica i Vexil·lologia Local va emetre dictamen favorable.  
Per estos motius, i fent ús de les facultats que em confereix la normativa abans citada, resolc:  
Rehabilitar l'escut històric d'ús immemorial de l'Ajuntament de Pina de Montalgrao que quedarà organitzat de la següent manera:  
«Escut quadrilong de punta redona. Mig partit i truncat.   
Al primer quarter, en camp de gules, una torre d'or amb tres merlets, maçonada i aclarida de sable.   
Al segon quarter, en camp d'or, un pi de sinople amb el tronc del seu color i terrassat de sinople.   
Al tercer quarter, en camp de gules, un cairó filetejat d'or amb quatre pals de gules.   
Per timbre, corona reial oberta»  
Contra esta resolució, que posa fi a la via administrativa, les persones interessades podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Comunitat Valenciana, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Comunitat Valenciana. Tot això d'acord amb el que disposen els articles 116 i 117 de la Llei del Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que les persones interessades utilitzen qualsevol altra via que consideren oportuna.  
València, 15 de maig de 2007.- El conseller de Justícia, Interior i Administracions Públiques: Miguel Ignacio Peralta Viñes.